เมื่อสักครู่ได้ถามเรื่องที่ประจำเดือนไม่มา 9 เดือน แต่นั่นไม่ใช่สิ่งที่กลุ่มใจที่สุดค่ะ คือว่าตอนนี้อายุ15 เป็นช่วงวัยที่ต้องการหาเพื่อนตามที่รร.ได้สอน แต่สำหรับฉันไม่ใช่ค่ะ เพื่อนเป็นสิ่งที่น่ารำคาญ ไม่ต้องการอยู่ใกล้กับผู้คน รู้สึกหนวกหูเวลามีคนพูดแม้ว่าจะเป็นคำพูดที่น้อยนิด น่ารำคาญไม่ว่าจะใครทั้งนั้น ต้องการที่จะอยู่คนเดียว หรือนอนจำศีลตลอดกาลคงดี อาจเป็นเพราะฟังสองเสียงพูดพร้อมกันไม่ได้ มันน่ารำคาญ แถมยังไม่ค่อยมีความรู้สึกหรืออารมณ์ แม้แต่อารมณ์ที่เรียกว่ารัก ฉันไม่มีความรักให้ใครเลยแม้แต่ครอบครัวก็ไม่มี เป็นเรื่องปกติหรอป่าวคะ
สวัสดีค่ะ อาการดังกล่าวอาจเกิดจากภาวะบุคลิกภาพที่เป็นคนเก็บตัวซึ่งไม่ใช่โรค หรือความผิดปกติทางบุคลิกภาพที่เป็นความผิดปกติอื่นๆเช่นไม่มีอารมณ์รักหรือผูกพันกับสิ่งใด และต้องการจะเป็นศูนย์กลางของทุกอย่าง ซึ่งอันนี้ควรพบจิตแพทย์เพื่อวินิจฉัย เพราะต้องมีการประเมินสภาพจิตอย่างละเอียดค่ะบุคลิกภาพแบบเก็บตัว คนที่มีบุคลิกเช่นนี้มักจมอยู่กับความคิดและความรู้สึกของตัวเอง รวมถึงรู้สึกสบายใจเมื่อได้อยู่ตามลำพัง ชอบใช้เวลาอยู่กับตัวเอง ไม่ชอบแสดงความคิดเห็น โดยเฉพาะท่ามกลางคนกลุ่มใหญ่ มักหลีกเลี่ยงการพูดคุยหรือปฏิสัมพันธ์กับคนอื่น ไม่ค่อยเริ่มต้นสื่อสารกับผู้อื่นก่อน เป็นต้นแนะนำสังเกตอาการค่ะ ว่าความผิดปกติดังกล่าว ทำให้รบกวนการใช้ชีวิตประจำวันมากน้อยแค่ไหน มีคนรอบข้างเริ่มมาเตือนว่าเราผิดปกติหรือเปล่า โดยเฉพาะคนใกล้ชิดเช่นคนในครอบครัว